கேள்வி: சத்பால் ரைசாதா பற்றி தகவல் சொல்.
பதில்: சத்பால் ரைசாதா (Satpal Raizada) இந்தியா சேர்ந்த ஓர் அரசியல்வாதியாவார். சத்பால் சிங் ரைசாதா என்ற பெயராலும் இவர் அழைக்கப்படுகிறார். இந்திய தேசிய காங்கிரசு கட்சியின் உறுப்பினராக இமாச்சலப்பிரதேச அரசியலில் இயங்கினார். இமாச்சலப் பிரதேசத்தின் உனா சட்டமன்றத் தொகுதி பிரதிநிதித்துவப்படுத்தும் சட்டமன்ற உறுப்பினராக இருந்தார். தற்போது இமாச்சலப் பிரதேச காங்கிரசு குழுவின் மாநில துணைத் தலைவராக உள்ளார். தனது நீண்டகால அரசியல் போட்டியாளரான பாரதிய ஜனதா கட்சியின் மாநிலத் தலைவரும், 3 முறை சட்டமன்ற உறுப்பினராகவும் இருந்த சத்பால் சிங் சட்டியை 3196 வாக்குகள் வித்தியாசத்தில் சத்பால் ரைசாதா தோற்கடித்தார். ஆனால் 2022 ஆம் ஆண்டு நடந்த மாநில சட்டமன்றத் தேர்தலில் சத்பால் சிங் சட்டியால் 1736 வாக்குகள் வித்தியாசத்தில் இவர் தோற்கடிக்கப்பட்டார். 2024 ஆம் ஆண்டு மக்களவைத் தேர்தலில் அனுராக் தாக்கூருக்கு எதிராக இந்திய தேசிய காங்கிரசின் அமீர்பூர் மக்களவைத் தொகுதியின் வேட்பாளராக இவர் நிறுத்தப்பட்டார்.